Fàuli, nueddi e cunti pupulari siciliani

Li Fàuli, nueddi e cunti pupulari siciliani e' na ricota di storî arricugghiuti dû palirmitanu, Giuseppi Pitrè, lu folklorista sicilianu cèlibbri. Vìnniru pubbricati 'n quattru vuluma e fìciru parti dâ so granni òpira, li vinticincu vuluma dâ   Biblioteca delle tradizioni popolari siciliane.

Nnâ prifazzioni dû primu vulumi, Pitrè scrissi:  «Sunnu divisi pi cincu serî, di cui la prima abbrazza fàuli di re, di principessi fatati e di draghi; la sicunna nueddi chi cùntanu alligrìi, babbiati, mutti piacèvuli e frizziatini; la terza, tradizzioni stòrichi e fantàstichi di lòcura e di pirsuni; la quarta, pruverbî e modi di diri pruvirbiali spricati, pâ so urìggini, cu anidotti e faticeddi; la quinta, fauletti e paràbbuli  nnô significatu urdinariu dâ palora.»

Di sti cincu serî, li primu dui sunnu spartuti attraversu li primi tri vuluma, e lu quartu vulumi cunteni serî 3, 4 e 5.

Nta sta prifazzioni e' macari ntirissanti lu discursu d'ortugrafìa, e quantu disfìcili era pi Pitrè a rènniri ogni cuntu ntâ scrittura siciliana, spiciarmenti quannu li narratura èranu d'accussi sprissivi. 

Pitrè cunchiudi sta prifazzioni cu:  «...o Matri mia, a cui, oltri la vita e l'aducazzioni, devu st'amuri pî tradizzioni dû pòpulu».

Na dumanna pirtinenti:  sti cunti e fàuli, d'urìggini sunnu aurupei?  Li struiti cunfèrmanu ca 'n ginirali, sti storî cchiù o menu ni discènninu drittamenti di l'Ìnnia. 

Lu primu vulumi cunteni la Grammàtica Siciliana di Pitrè.

La siquenti e' na lista d'ogni cuntu pi vulumi:

Vulumi 1
Seria Prima
 Lu cuntu di «Si raccunta»
 Lu pappagaddu chi cunta tri cunti
 Li Figghi di lu Re di Spagna
 Pòvira-bedda
 La grasta di lu basilicò Catarina la Sapienti La soru di lu Conti La panza chi parra Li tri casini L'acqua e lu sali Li tri belli curuni mei! Lu Re Cavaddu-mortu Bianca-comu-nivi-russa-comu-focu Mandruni e Mandruna Lu Re di Spagna Li tri figghi obbidienti Marvìzia Lu Re d'Amuri Lu Scavu La vecchia di l'ortu Lu spunzaliziu di na Riggina c'un latru Li setti latri Li tridici sbannuti Bianca Cipudda L'arginteri Petru lu Massariotu Peppi, spersu pri lu munnu La vurza, lu firriolu e lu cornu nfatatu Lu scarpareddu mortu di fami La Munachedda La Mpiratrici Trebisonna Lu Re d'Anìmmulu Tridicinu Lu cavaddu nfatatu Lu cuntu di na Riggina Li figghi di lu cavuliciddaru Rosamarina Li palli màgichi Rusina Mpiratrici Lu surciteddu cu la cuda fitusa La picuredda Gràttula-beddàttul Pilusedda La Ciaulidda La Cerva La Jimmuruta Lu Custrïeri L'aneddu d'Ancèlica
 Lu Ròggiu di lu Varveri
 Dammi lu velu!

Lijami di fora
Fiabe, novelle e racconti popolari siciliani (Fàuli, nueddi e cunti pupulari siciliani): 
 Vulumi 1
 Vulumi 2
 Vulumi 3
 Vulumi 4

Catigurìa:Libbra
Catigurìa:Folklori sicilianu